**Výzva na predkladanie ponúk**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Verejný obstarávateľ:**

Ministerstvo investícií, regionálneho rozvoja a informatizácie SR

Štefánikova 15

811 05 Bratislava

IČO: 50349287

Kontaktná osoba: Mgr. Romana Wagenhofferová

e-mail: romana.wagenhofferová@mirri.gov.sk

adresa hlavnej stránky verejného obstarávateľa /URL/: [https://www.mirri.gov.sk//](https://www.vicepremier.gov.sk/)

**2. Zatriedenie obstarávacieho subjektu podľa zákona:**

Verejný obstarávateľ podľa § 7 ods. 1 písm. a) zákona o verejnom obstarávaní.

**3. Názov zákazky podľa verejného obstarávateľa:**

Meranie indikátorov kvality a spokojnosti s vybranými e-službami verejnej správy a prieskum informovanosti verejnosti o podpore financovania z eurofondov

**4. Druh zákazky:**

Zákazka na poskytovanie služieb.

**5. Hlavné miesto** dodania tovaru/poskytnutia služieb/uskutočnenia stavebných prác:

Sídlo verejného obstarávateľa na Štefánikovej 15 v Bratislave. Časť zákazky v rozsahu osobného skupinového stretnutia s respondentami bude prebiehať v Košiciach a v Bratislave.

**6. Výsledok verejného obstarávania:**

Rámcová dohoda podľa § 269 ods. 2 zákona č. 513/1991 Zb. Obchodný zákonník v znení nesk. predpisov uzavretá na obdobie 12 mesiacov alebo do vyčerpania finančného limitu v zmysle výsledku tohto verejného obstarávania podľa toho, ktorá skutočnosť nastane skôr.

**7. Stručný opis zákazky:**

1. Celková spokojnosť občanov a podnikateľov so službami e-Governmentu predstavuje súbor kľúčových indikátorov, ktorými sa meria zvýšenie kvality, štandardu a dostupnosti elektronických služieb verejnej správy pre občanov a podnikateľov. Povinnosť sledovať každoročne spokojnosť obyvateľstva a podnikateľov s vybranými službami eGovernmentu a celkové využívanie služieb eGovernmentu občanmi a podnikateľmi je stanovená v Operačnom programe Integrovaná infraštruktúra v rámci špecifických ukazovateľov výsledku programu v PO7 OPII pre špecifické ciele 7.3 a 7.4:

1. Špecifický cieľ 7.3: Zvýšenie kvality, štandardu a dostupnosti eGovernment služieb pre podnikateľov, názov ukazovateľa „**Celková spokojnosť podnikateľov so službami eGovernmentu“**

2. Špecifický cieľ 7.4: Zvýšenie kvality, štandardu a dostupnosti eGovernment služieb pre občanov, názov ukazovateľov:

a) „**Celková spokojnosť občanov so službami eGovernmentu**“

b) „**Celkové používanie služieb eGovernmentu občanmi**“.

1. Miera informovanosti verejnosti o podpore financovania z eurofondov predstavuje súbor kľúčových indikátorov, ktorými sa meria znalosť verejnosti o podpore financovania z eurofondov. Jedná sa o dva kvantitatívne prieskumy pričom na každý z nich nadväzuje kvalitatívny prieskum.

Predmetom zákazky je vykonanie prieskumu „Meranie indikátorov kvality a spokojnosti s vybranými e-službami verejnej správy a monitoring vybraných ukazovateľov pre oblasť rozvoja informatizácie spoločnosti 2022“ a „Prieskumov informovanosti verejnosti o podpore financovania z eurofondov“ za podmienok a spôsobom uvedeným v opise predmetu zákazky v zmysle prílohy č. 1 tejto výzvy na predkladanie ponúk.

**8. Spoločný slovník obstarávania:**

79342311-6 Prieskum spokojnosti zákazníkov

**9. Predpokladaná hodnota zákazky v EUR bez DPH:**

Predpokladaná hodnota zákazky a úspešný uchádzač bude určený na základe tohto prieskumu trhu, pričom prieskum trhu je nástroj na určenie PHZ podľa § 6 ods. 1 zákona o verejnom obstarávaní.

**10. Hlavné podmienky financovania a platobné dojednania:**

Na základe faktúr dodávateľa. Lehota splatnosti do 60 dní od doručenia. Faktúra bude vystavená podľa skutočného plnenia, a to po poskytovaní služieb, príp. časti služieb, ktoré tvoria predmet zákazky.

**11. Podmienky účasti:**

*11.1. Osobné postavenie uchádzača:*

Uchádzač musí spĺňať podmienku účasti podľa § 32 ods. 1 písm. e) zákona o verejnom obstarávaní, t. j. byť oprávnený poskytovať služby v oblasti predmetu zákazky. Pre účely splnenia predmetnej podmienky účasti osobného postavenia uchádzač nepredkladá doklad o oprávnení poskytovať služby (napríklad výpis z obchodného registra alebo živnostenského registra), uvedenú skutočnosť overí verejný obstarávateľ z informačného systému verejnej správy.

Uvedené platí pre subjekty taxatívne vymenované v § 2 ods. 2 z. č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov. V ostatných prípadoch je uchádzač naďalej povinný predložiť doklad preukazujúci splnenie podmienky účasti týkajúcej sa osobného postavenia (napríklad výpis z obchodného registra alebo živnostenského registra).

Uchádzač musí spĺňať podmienku účasti podľa § 32 ods. 1 písm. f), t. j. nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (uvedenú skutočnosť overí verejný obstarávateľ).

Verejný obstarávateľ nepodpíše zmluvu s uchádzačom, u ktorého existuje dôvod na vylúčenie podľa § 40 ods. 6 písm. f) zákona o verejnom obstarávaní (konflikt záujmov, ktorý nemožno odstrániť inými účinnými opatreniami).

*11.2. Technická alebo odborná spôsobilosť, ktorú uchádzač preukáže:*

podľa § 34 ods. 1 písm. g) zákona o verejnom obstarávaní životopisom jedného experta - konzultanta na účely nastavenia a finalizácie metodológie všetkých častí prieskumu, ktorý bude k dispozícií počas celého trvania tejto zákazky a ktorý spĺňa nasledovné požiadavky:

* + minimálne 5 rokov skúseností v oblasti marketingového výskumu, výskumu verejnej mienky a výskumu trhu vrátane skúseností s využitím kvantitatívnych aj kvalitatívnych metód vo výskumných projektoch, ktoré uchádzač preukáže údajmi v životopise.

Pre splnenie podmienky účasti uchádzač predloží životopis experta, v ktorom bude preukázateľne deklarované, že expert má minimálne 5 ročné skúsenosti v oblasti marketingového výskumu, výskumu verejnej mienky a výskumu trhu vrátane skúseností s využitím kvantitatívnych aj kvalitatívnych metód vo výskumných projektoch. Za uvedeným účelom vo svojom životopise uvedie zoznamom zamestnávateľov, resp. osôb, u ktorých vykonával uvedenú činnosť, ktorý bude obsahovať aj meno, priezvisko, funkciu, tel. číslo a e-mailovú adresu na kontaktnú osobu zamestnávateľa, resp. odberateľa služieb pre overenie údajov. Verejný obstarávateľ si vyhradzuje právo na overenie informácií uvedených v životopise u jednotlivých osôb.

Osoba (expert) uvedená v ponuke úspešného uchádzača sa musí podieľať na plnení predmetu zákazky. V prípade, že osoba uvedená v ponuke uchádzača bude nahradená inou osobou, táto osoba musí spĺňať rozsah požiadaviek minimálne v rovnakom rozsahu ako osoba, ktorú nahrádza.

Ak uchádzač využije na preukázanie splnenia podmienok účasti technickej alebo odbornej spôsobilosti technické a odborné kapacity inej osoby, bez ohľadu na ich právny vzťah, musí uchádzač verejnému obstarávateľovi v ponuke preukázať, že pri plnení zákazky bude skutočne používať kapacity osoby, ktorú využije na preukázanie splnenia predmetných podmienok účasti. Skutočnosť podľa predchádzajúcej vety preukazuje uchádzač písomným čestným vyhlásením (prísľubom) takejto inej osoby, že v prípade potreby bude uchádzačovi k dispozícií na plnenie predmetu zákazky počas celého trvania zmluvného vzťahu alebo písomnou zmluvou uzavretou medzi uchádzačom a osobou, ktorej kapacitami mieni uchádzač preukázať svoju technickú alebo odbornú spôsobilosť. Osoba, ktorej kapacity majú byť použité na preukázanie splnenia podmienok účasti technickej alebo odbornej spôsobilosti, musí preukázať splnenie podmienok účasti týkajúcich sa osobného postavenia podľa § 32 ods. 1 písm. e) zákona o verejnom obstarávaní vo vzťahu k tej časti predmetu zákazky, na ktorú boli kapacity uchádzačovi poskytnuté. Zároveň osoba, ktorej kapacity majú byť použité na preukázanie splnenia podmienok účasti technickej alebo odbornej spôsobilosti, musí preukázať splnenie podmienky účasti týkajúcej sa osobného postavenia podľa § 32 ods. 1 písm. f) zákona o verejnom obstarávaní (nemá uložený zákaz účasti) a nesmie u tejto osoby existovať dôvod na vylúčenie podľa § 40 ods. 6 písm. f) zákona o verejnom obstarávaní (konflikt záujmov nemožno odstrániť inými účinnými opatreniami).

Ak z predložených dokladov nemožno posúdiť ich platnosť alebo splnenie podmienky účasti, verejný obstarávateľ požiada uchádzača o vysvetlenie alebo doplnenie predložených dokladov. Ak uchádzač nesplní požiadavku podľa tohto bodu výzvy na predkladanie ponúk, ani po výzve na vysvetlenie alebo doplnenie chýbajúcich dokladov, bude z verejného obstarávania vylúčený a ako úspešný bude vyhodnotený uchádzač, ktorý sa umiestnil ako druhý v poradí.

**12. Kritérium na vyhodnotenie ponúk:**

Najnižšia cena celkom uvedená v EUR s DPH za poskytnuté služby, ktoré tvoria predmet zákazky. Súčasťou ponukovej ceny za poskytnutie služby musia byť všetky náklady, ktoré vzniknú uchádzačovi pri plnení predmetu zmluvy. Navrhovaná cena bude určená ako cena maximálna.

Navrhovaná cena za poskytnuté služby bude určená vyplnením tabuľky “Návrh na plnenie jednotlivých kritérií určeného verejným obstarávateľom na hodnotenie ponúk” uvedenej v bode 17 tejto výzvy a zároveň uvedená v návrhu Rámcovej dohody.

Cena musí byť uchádzačom uvedená ako **celková cena predmetu zákazky**. V ponukách uchádzačov, ktorí sú platcami DPH bude vyhodnocovaná celková cena predmetu zákazky vrátane DPH, v eurách. V ponukách uchádzačov, ktorí nie sú platcami DPH bude vyhodnocovaná celková cena predmetu zákazky v eurách.

**13. Lehota na predkladanie ponúk uplynie dňa: do 28.3.2022 do 10.00 hod.**

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Miesto na predloženie ponúk:**

Ponuku je potrebné doručiť výlučne elektronicky, na e-mailové adresy: romana.wagenhofferová@mirri.gov.sk, kristina.jamborova@mirri.gov.sk

**15. Ponuka musí obsahovať:**

1. Všetky doklady, ktorými uchádzač preukáže splnenie podmienok účasti (bod č. 11 tejto výzvy), ak je to relevantné.

2. Doplnený a podpísaný Návrh na plnenie kritéria určeného verejným obstarávateľom na hodnotenie ponúk podľa bodu č. 17.

3. Vyplnený a podpísaný návrh Rámcovej dohody vrátane všetkých jej príloh, ktorá tvorí prílohu č. 1 tejto výzvy. Návrh Rámcovej dohody musí byť doplnený aj o identifikačné údaje uchádzača a podpísaný uchádzačom alebo osobou oprávnenou konať za uchádzača

**16. Vyhodnotenie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená Rámcová dohoda.

**17. Návrh na plnenie kritéria určeného verejným obstarávateľom na hodnotenie ponúk:**

|  |
| --- |
| **Meranie indikátorov kvality a spokojnosti s e-službami verejnej správy****Termín realizácie – 25 pracovných dní od zaslania objednávky na každý prieskum, ktorý je predmetom Rámcovej dohody, uzavretej ako výsledok verejného obstarávania** |
|  | **Maximálne množstvo počas trvania Rámcovej dohody** | **Jednotková cena v EUR bez DPH** | **Jednotková cena v EUR s DPH** | **Cena celkom v EUR bez DPH** | **Cena celkom v EUR s DPH** |
| **Kvalitatívna časť**: max 6x skupinová diskusia formou osobného skupinového stretnutia s respondentami počas trvania Rámcovej dohody, miesto konania: 3x Bratislava/3x Košice Počet účastníkov 8 respondentov, Trvanie – 2 hod.Forma výstupu: .ppt prezentácia min. 30 slidov + textové zhodnotenie, videozáznamyCena zahŕňa regrutáciu, moderovanie, analýzu aj osobnú prezentáciu výsledkov | 1 |  |  |  |  |
| **Kvantitatívna časť**: občania SR-repre populácia SR 18+ (kvótny výber, 5 kvótnych znakov)Metóda: online dopytovanie, počet otázok 25 z toho max. 5 otvorených N=1000Forma výstupu: ppt. prezentácia min. 50 slidov, grafy, tabuľky v .xls formáte a dáta v SPSS formáte Cena zahŕňa aj osobnú prezentáciu výsledkov. | 1 |  |  |  |  |
| **Kvantitatívna časť**: občania–užívatelia elektronických služieb VS-Užívatelia online služieb 18+Cieľová skupina – respondent za posledných 6 mesiacov riešil aspoň jednu vybranú e-službu VS (od stupňa vyhľadal informácie na stránke)N=400Metóda: online dopytovanie, počet otázok 25 z toho max. 5 otvorenýchForma výstupu: ppt. prezentácia min. 50 slidov, grafy, tabuľky v .xls formáte a dáta v SPSS formáte Cena zahŕňa aj osobnú prezentáciu výsledkov. | 1 |  |  |  |  |
| **Kvantitatívna časť**: podniky SR, repre vzorka podnikov SR (kvóty-OKEČ, počet zamestnancov, región)Cieľová skupina: potenciálni užívatelia e-služby za firmu (riaditeľ, majiteľ podniku, zamestnanec ekonomického, či personálneho odd.)N=400Metóda: online dopytovanie, počet otázok 25 z toho max. 5 otvorenýchForma výstupu: ppt. prezentácia min. 50 slidov, grafy, tabuľky v .xls formáte a dáta v SPSS formáte Cena zahŕňa aj osobnú prezentáciu výsledkov. | 1 |  |  |  |  |
| **Kvantitatívna časť**: špecializovaná skupina – vybraná špecializovaná skupina (napr. IT špecialisti, alebo znevýhodnení občania a pod. na základe potrieb zadávateľa sa daná skupina definuje na stretnutí pracovnej skupiny Metóda: online dopytovanie, počet otázok 25 z toho max. 5 otvorenýchForma výstupu: ppt. prezentácia min. 50 slidov, grafy, tabuľky v .xls formáte a dáta v SPSS formáte N=300Cena zahŕňa aj osobnú prezentáciu výsledkov. | 1 |  |  |  |  |
| **Stretnutie pracovnej skupiny**, v rozmedzí jedného pracovného dňa  | 1 |  |  |  |  |
| Vypracovanie **záverečnej správy prieskumu a osobná prezentácia výsledkov projektu**  | 1 |  |  |  |  |
| **Prieskum informovanosti verejnosti o podpore financovania z eurofondov****Termín realizácie – 25 pracovných dní od zaslania objednávky na každý prieskum, ktorý je predmetom Rámcovej dohody, uzavretej ako výsledok verejného obstarávania** |
| **Reprezentatívny kvantitatívny prieskum 1**: Kvótne znaky – pohlavie, vek 15-75 rokov (rozdelené do 5 kategórií), vzdelanie, veľkosť sídla resp. bydliska, kraje SR)Počet otázok 25 z toho max. 5 otvorenýchMetóda: osobné dopytovanie (face to face)N=1200Forma výstupu: ppt. prezentácia min. 50 slidov, grafy, tabuľky v .xls formáte a dáta v SPSS formáte Cena zahŕňa aj osobnú prezentáciu výsledkov. | 1 |  |  |  |  |
| **Online kvalitatívny prieskum 1**: 3x počas trvania Rámcovej dohody, skupinová diskusia, min. počet respondentov 10/skupina – účastníci pokrývajú populáciu SR v ekonomicky aktívnom veku a reprezentujú všetky regióny SRTrvanie – 1,5 hod.Forma výstupu: ppt. prezentácia min. 25 slidov, textové vyhodnotenie a videozáznam Cena zahŕňa regrutáciu, moderovanie, analýzu aj osobnú prezentáciu výsledkov | 1 |  |  |  |  |
| **Reprezentatívny kvantitatívny prieskum 2**: Kvótne znaky – pohlavie, vek 15-75 rokov (rozdelené do 5 kategórií), vzdelanie, veľkosť sídla resp. bydliska, kraje SR)Počet otázok 25 z toho max. 5 otvorenýchMetóda: osobné dopytovanie (face to face)N=1200Forma výstupu: ppt. prezentácia min. 50 slidov, grafy, tabuľky v .xls formáte a dáta v SPSS formáte Cena zahŕňa aj osobnú prezentáciu výsledkov. | 1 |  |  |  |  |
| **Online kvalitatívny prieskum 2**: 3x počas trvania Rámcovej dohody, skupinová diskusia, min. počet respondentov 10/skupina – účastníci pokrývajú populáciu SR v ekonomicky aktívnom veku a reprezentujú všetky regióny SRTrvanie – 1,5 hod.Forma výstupu: ppt. prezentácia min. 25 slidov, textové vyhodnotenie a videozáznam Cena zahŕňa regrutáciu, moderovanie, analýzu aj osobnú prezentáciu výsledkov | 1 |  |  |  |  |
| Stretnutie pracovnej skupiny, v rozmedzí jedného pracovného dňa | 2 |  |  |  |  |
| **Cena celkom**  |  |  |

|  |  |
| --- | --- |
| Kritérium | Návrh na plnenie kritérií |
| Najnižšia konečná zmluvná cena v EUR. Váha kritéria je 100 %. | Spolu: ......................... EUR bez DPH ......................... EUR s DPHDátum: ............................... V ..................................... | Meno a priezvisko štatutára uchádzača alebo ním poverenej osoby: |
|  | Podpis |

**Spôsob odovzdania predmetu zmluvy a výstupy predmetu zmluvy:**

Predmet zákazky odovzdá úspešný uchádzač poverenému zástupcovi verejného obstarávateľa takouto formou:

- Záverečná správa za každý kvantitatívny prieskum v štruktúre za jednotlivé sledované segmenty prieskumu v elektronickej podobe na prenosovom médiu, vo formáte MS PowerPoint v slovenskom jazyku (hlavné závery projektu aj v anglickom jazyku) minimálne 50 slidov, vrátane grafov a tabuliek v .xls formáte a dát v SPSS formáte. Záverečná správa za každý kvalitatívny prieskum v štruktúre za jednotlivé sledované segmenty prieskumu v elektronickej podobe na prenosovom médiu, vo formáte MS PowerPoint v slovenskom jazyku minimálne 25 slidov, vrátane textového vyhodnotenia a videozáznamu. Záverečné správy poskytovateľ odovzdá aj v tlačenej podobe v počte troch kusov za každý sledovaný segment, zviazaných hrebeňovou väzbou. Záverečná správa za každý cieľový segment zákazky musí obsahovať nasledovné základné položky: dizajn prieskumu, štruktúra vzorky, ukazovatele spokojnosti, analýza výsledkov, zhrnutie.

- Osobná prezentácia výsledkov v rozsahu minimálne jednej hodiny prieskumného projektu realizovaná úspešným uchádzačom (.ppt prezentácia) v termíne a na mieste, na ktorom sa dohodnú obe zmluvné strany.

**19. Jazyk, v ktorom možno predložiť ponuky:**

Štátny jazyk, slovenský jazyk.

**20. Zákazka sa týka projektu / programu financovaného z fondov EÚ:**

Áno

**21. Dátum zaslania výzvy na predkladanie ponúk:**

17.3.2022

**Prílohy:**

Príloha č. 1 – Návrh Rámcovej dohody